**Fadd Nagyközség Önkormányzata képviselő-testületének 14/2019. (IX. 30.) önkormányzati rendelete**

**a víziállások létesítésének és fennmaradásának szabályozásáról szóló**

**7/2015. (III. 24.) számú önkormányzati rendelet módosításáról**

Fadd Nagyközség Önkormányzatának Képviselő-testülete a Magyarország Alaptörvénye 32. cikk (2) bekezdésében biztosított eredeti jogalkotói hatáskörében, a Magyarország Alaptörvénye 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a következőket rendeli el:

**1. §**

Fadd Nagyközségi Önkormányzat Képviselő-testületének a víziállások létesítésének és fennmaradásának szabályozásáról szóló 7/2015. (III. 24.) számú önkormányzati rendelete (a továbbiakban: R.) 8. § (6) bekezdése helyébe az alábbi rendelkezés lép:

„(6) A víziállással szemközti partszakaszból 2 m²-t Fadd Nagyközség Önkormányzata kérelemre használatba adja maximum 5 évre, legkésőbb 2024. december 31-ig. A terület használata az ingatlan nyilvántartásba történő tulajdonjog bejegyzésére nem jogosítja. A használt terület nem elbirtokolható.”

**2. §**

A R. 9. § (1) bekezdése helyébe az alábbi rendelkezés lép:

„(1) a) A mederhasználati díj a bejáró nélküli alapterület után 1.500 Ft/m2/év. E díjból:

1. 60% kedvezményre jogosultak a 10 m2-alapterületet meg nem haladó víziállás kezelők (tulajdonosok),

ab) 50% kedvezményre jogosultak a 25 m2-alapterületet meg nem haladó víziállás kezelők, (tulajdonosok).

b) A meder talajába beépített víziállás (feltöltéssel létrehozott földnyelv, móló, gát) vonatkozásában a mederhasználati díj a bejáróval együtt számított alapterület után 1.500 Ft/m2/év.

 c) A parthasználati díj mértéke 3.000 Ft/víziállás/év.”

**Záró rendelkezések**

**3. §**

Jelen rendelet a kihirdetését követő napon lép hatályba, rendelkezéseit a hatályba lépését követően indult ügyekben kell alkalmazni.

 **Fülöp János Dr. Percsi Elvira**

 **polgármester jegyző**

Kihirdetési záradék:

A rendelet 2019. szeptember hó 30. napján a helyben szokásos módon kihirdetésre került.

 Dr. Percsi Elvira

 jegyző